CELEX: 32020D1111
Language: et
Date: 2020-07-20 00:00:00
Title: Nõukogu otsus (EL) 2020/1111, 20. juuli 2020, Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu liidu nimel allkirjastamise kohta

29.7.2020   
               
               
                  ET
               
               
                  Euroopa Liidu Teataja
               
               
                  L 244/8
               
            
         NÕUKOGU OTSUS (EL) 2020/1111,
         20. juuli 2020,
         Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 10. septembril 2010 komisjonile loa alustada läbirääkimisi Hiina Rahvavabariigi valitsusega geograafiliste tähiste alast koostööd ja kaitset käsitleva lepingu sõlmimiseks. Läbirääkimised viidi edukalt lõpule Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu („leping“) parafeerimisega.
                  
               
                     (2)
                  
                  
                     Lepingu eesmärk on saavutada geograafiliste tähiste võimalikult kõrge kaitsetase ning pakkuda vahendeid, et võidelda pettuse ja geograafiliste tähiste väärkasutamise vastu.
                  
               
                     (3)
                  
                  
                     Leping tuleks liidu nimel allkirjastada, tingimusel et see sõlmitakse hilisemal kuupäeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu liidu nimel allkirjastamiseks antakse luba, eeldusel et nimetatud leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 20. juuli 2020
            
               
                  Nõukogu nimel
               
               
                  eesistuja
               
               J. KLOECKNER
            
         
         
            (1)  Lepingu tekst avaldatakse koos selle sõlmimise otsusega.